Margaretha (principissa Romaniae)
Margaretha principissa Romaniae (Dacoromanice: Alteta Sa Regala Principesa Margareta a Romaniei, nata die 26 Martii 1949 Lausannae) filia maxima Michaelis regis ultimi Romaniae est.

Familia 
Margaretha filia regis Michaelis Lausannae in exilio nata est. Mater eius Anna de Burbonia-Parma est. Habet quattuor sorores:
 Helena (nata 15 Novembris 1950 Lausannae)
 Irina (nata 28 Februarii 1953 Lausannae) 
 Sophia (nata 29 Octobris 1957 Tatoi apud Athenas) 
 Maria (nata 13 Iulii 1964 in Hellerup, Hafniae) 

Ipsa anno 1996 Radu Duda histrioni nupsit.

Munus 
Ad annum 1974 apud Universitatem Academicam Edinburgensem rebus politicis studebat. Tum amica Gordoni Brown fuit, qui postea Regni Uniti primus minister fuit. Postea i.a. pro Instituto Unitarum Nationum alimoniae et agriculturae provehendae et Ordine mundi sanitario operam dedit. Postquam dictatura communistica in Romania anno 1989 deposita est, Margaretha cum familia in patriam revertebat et diversis in muneribus pro salute publica operam dat. Anno 2015 praeses Crucis Rubrae Romaniae electa est.

Nexus externi 

 Pagina officialis familiae regalis Romaniae

Notae 

 Alumni Universitatis Edinburgensis
Incolae Romaniae